Καθώς οι θερμοκρασίες πέφτουν και η διάρκεια της ημέρας μειώνεται, οι καφέ βρωμούσες (Brown Marmorated Stink Bug - BMSB) αναζητούν καταφύγιο σε σκοτεινές και ζεστές τοποθεσίες για να «ξεχειμωνιάσουν». Ενώ τα έντομα BMSB εισέρχονται σε σπίτια και κτίρια για να ξεχειμωνιάσουν, εισέρχονται και σε οτιδήποτε άλλο μπορούν να βρουν που να παρέχει κατάλληλη τοποθεσία για να ξεχειμωνιάσουν. Ορισμένα εμπορεύματα που εξάγονται στην Αυστραλία και τη Νέα Ζηλανδία έχει αναγνωριστεί ότι παρέχουν τοποθεσίες κατάλληλες για το ξεχειμώνιασμα των BMSB και, συνεπώς, απαιτούν απεντόμωση για να εξασφαλιστεί ότι είναι απαλλαγμένα από τα BMSB.





**Version 1.1**

**Καταλληλότητα**

**αποστολής BMSB**

Ο τύπος των προϊόντων που υπόκεινται σε υποχρεωτική απεντόμωση είναι διαφορετικός για τ ην Αυστραλία και τη Νέα Ζηλανδία, βλ [agriculture.gov.au/bmsb](https://www.agriculture.gov.au/import/before/brown-marmorated-stink-bugs) και [biosecurity.govt.nz/bmsbrequirements](https://www.biosecurity.govt.nz/importing/vehicles-and-machinery/requirement-documents-for-importing-vehicles-machinery-or-parts/brown-marmorated-stink-bug-requirements/) για λεπτομέρειες.

Προκειμένου να διεξαχθεί αποτελεσματική απεντόμωση για BMSB, τα εμπορεύματα πρέπει να τοποθετούνται με κατάλληλο τρόπο που να επιτρέπει στη θερμότητα ή στο υποκαπνιστικό να φθάσει σε όλες τις εξωτερικές και εσωτερικές επιφάνειες των προϊόντων στα οποία έχουν πρόσβαση τα BMSB. Στους παράγοντες που επηρεάζουν την καταλληλότητα των προϊόντων για απεντόμωση περιλαμβάνονται το διάκενο/η ικανότητα φορτίου και το πλαστικό περιτύλιγμα.

Εάν τα εμπορεύματα δεν είναι τοποθετημένα κατά τρόπο που να επιτρέπει την αποτελεσματική απεντόμωση, τα εμπορεύματα πρέπει να προσαρμόζονται, ώστε να διασφαλίζεται ότι είναι κατάλληλα τοποθετημένα, διαφορετικά δεν θα μπορεί να πραγματοποιηθεί απεντόμωση.

**Διάκενο/ικανότητα φορτίου**

Πρέπει να υπάρχει διαθέσιμο κενό (διάκενο) μεταξύ των εμπορευμάτων και γύρω από αυτά, εντός του χώρου της απεντόμωσης, ώστε να είναι εφικτό:

* το υποκαπνιστικό ή η θερμότητα να φτάσουν σε όλες τις εξωτερικές και εσωτερικές επιφάνειες των προϊόντων, σε όλη την αποστολή στην οποία έχουν πρόσβαση τα BMSB,
* το υποκαπνιστικό ή η θερμότητα να κατανέμονται ομοιόμορφα σε όλον τον χώρο της απεντόμωσης,
* να τοποθετηθεί ένας ανεμιστήρας μέσα στον χώρο (για υποκαπνισμό), για να κυκλοφορεί τον αέρα, και ο απαιτούμενος αριθμός σωλήνων παρακολούθησης υποκαπνισμού ή αισθητήρων θερμοκρασίας που πρέπει να τοποθετηθούν στις απαιτούμενες θέσεις.

**Υποκαπνισμός (σουλφουρυλοφθορίδιο και βρωμομεθάνιο)**

Τουλάχιστον τρεις σωλήνες παρακολούθησης υποκαπνισμού πρέπει να τοποθετούνται εντός κάθε χώρου

υποκαπνισμού 30m3 ή μεγαλύτερου. Οι σωλήνες παρακολούθησης πρέπει να τοποθετούνται:

* στην εμπρόσθια βάση του χώρου, στην πλευρά αντίθετα του σωλήνα παροχής του υποκαπνιστικού,
* όσο το δυνατόν πιο κοντά στο κέντρο των προϊόντων, και
* στο άνω, πίσω μέρος του χώρου, στην πλευρά αντίθετα από τον σωλήνα παρακολούθ ησης της μπροστινής βάσης.

Οι πάροχοι απεντόμωσης πρέπει να έχουν αρκετή απόσταση στον χώρο γύρω και πάνω από τα προϊόντα, για να έχουν πρόσβαση και να τοποθετούν τους σωλήνες παρακολούθησης στις απαιτούμενες θέσεις, και να τοποθετούν

έναν ανεμιστήρα στο μπροστινό μέρος του χώρου, στο διάκενο, προκειμένου να κυκλοφορεί ο αέρας.

Εάν οι πάροχοι απεντόμωσης δεν έχουν αρκετό χώρο, τα προϊόντα πρέπει να αναδιαταχθούν ή να απομακρυνθούν από τον χώρο, ώστε να επιτραπεί η σωστή τοποθέτηση των σωλήνων παρακολούθησης και του ανεμιστήρα. Αν αυτό δεν μπορεί να γίνει, δεν μπορεί να γίνει υποκαπνισμός.



|  |
| --- |
| Καταλληλότητα αποστολής BMSB |

**Θερμική απεντόμωση (Heat Treatment - HT)**



Σε χώρους θερμικής απεντόμωσης των 100m3 ή λιγότερο, πρέπει να τοποθετούνται τουλάχιστον τρεις αισθητήρες θερμοκρασίας εντός των εμπορευμάτων και δύο αισθητήρες θερμοκρασίας στο διάκενο.

Οι τρεις αισθητήρες θερμοκρασίας στα εμπορεύματα πρέπει να τοποθετούνται:

* εντός των εμπορευμάτων, στις τοποθεσίες που θεωρούνται ως οι πιο δύσκολες να θερμανθούν (δηλαδή στην ψυχρότερη επιφάνεια των εμπορευμάτων),
* μακριά από την/τις πηγή/ές θερμότητας,
* σε απόσταση ο ένας από τον άλλον.

Οι δύο αισθητήρες θερμοκρασίας στο διάκενο πρέπει να τοποθετούνται:

* μακριά από την/τις πηγή/ές θερμότητας,
* μακριά από τη ροή του αέρα της πηγής θερμότητας,
* σε αντίθετες πλευρές του χώρου.

Επιπρόσθετοι αισθητήρες θερμοκρασίας απαιτούνται για χώρους απεντόμωσης άνω των 100m3. Δείτε τη

* εθοδολογία HT: [agriculture.gov.au/import/arrival/](https://www.agriculture.gov.au/import/arrival/treatments/treatments-fumigants)  [treatments/treatments-fumigants](https://www.agriculture.gov.au/import/arrival/treatments/treatments-fumigants)

Οι πάροχοι απεντόμωσης πρέπει να έχουν αρκετή απόσταση στον χώρο γύρω από τα προϊόντα, για να μπορούν να εισέλθουν και να τοποθετήσουν τους αισθητήρες θερμοκρασίας στις απαιτούμενες θέσεις, και για να κυκλοφορήσει ο αέρας σε όλον τον χώρο, έτσι ώστε όλα τα προϊόντα να μπορούν να θερμανθούν στην απαιτούμενη θερμοκρασία.

Εάν οι πάροχοι απεντόμωσης δεν έχουν αρκετό χώρο, τα προϊόντα πρέπει να αναδιαταχθούν ή να απομακρυνθούν από τον χώρο, ώστε να επιτραπεί η σωστή τοποθέτηση αισθητήρων θερμοκρασίας. Αν αυτό δεν μπορεί να γίνει, η θερμική απεντόμωση δεν μπορεί να διεξαχθεί.

**Πλαστικό περιτύλιγμα**

Τα εμπορεύματα δεν πρέπει να τυλίγονται ή να καλύπτονται με τρόπο που να εμποδίζει την πρόσβαση της θερμότητας ή του υποκαπνιστικού σε όλες τις επιφάνειες των προϊόντων στα οποία έχουν πρόσβαση τα BMSB. Η εμπορική συσκευασία/το περιτύλιγμα δε χρειάζεται να ανοιχτεί, να αφαιρεθεί ή να κοπεί, ωστόσο όλες οι συσκευασίες/τα περιτυλίγματα

* εταφοράς πρέπει να ανοιχθούν, να αφαιρεθούν ή να κοπούν κατά τέτοιο τρόπο ώστε να επιτρέπουν την πρόσβαση της θερμότητας ή του υποκαπνιστικού σε όλες τις επιφάνειες των προϊόντων στα οποία έχουν πρόσβαση τα BMSB.

Όταν τα εμπορεύματα υφίστανται με συσκευασία αποστολής που δεν μπορεί να ανοιχτεί, να αφαιρεθεί ή να κοπεί, με τρόπο που να επιτρέπει την αποτελεσματική απεντόμωση, η απεντόμωση n δεν μπορεί να διεξαχθεί.

Όπου χρειάζεται να ανοίξετε, να αφαιρέσετε ή να κόψετε τη συσκευασία μεταφοράς, πρέπει να ανοίξετε, να αφαιρέσετε ή να κόψετε όλα τα υλικά συσκευασίας της αποστολής μέσα στο εμπορευματοκιβώτιο, όχι μόνο τη συσκευασία που είναι προσβάσιμη από το μπροστινό μέρος του χώρου.

Οι ακόλουθοι ορισμοί παρέχονται για να βοηθήσουν τους εξαγωγείς και τους παρόχους απεντόμωσης να προσδιορίσουν τις απαιτήσεις συσκευασίας με πλαστικό περιτύλιγμα, για τις αποστολές που σκοπεύουν να απεντομώσουν. Είναι ευθύνη τόσο του παρόχου απεντόμωσης όσο και του εξαγωγέα να διασφαλίσουν ότι έχει γίνει ο σωστός προσδιορισμός, με βάση την έκθεση σε κίνδυνο πριν από την απεντόμωση και το πλαστικό περιτύλιγμα που υπάρχει στα μεμονωμένα εμπορεύματα που υποβάλλονται σε απεντόμωση.

**Εμπορική συσκευασία**

Ως εμπορική συσκευασία θεωρείται κάθε συσκευασία/ περιτύλιγμα που εφαρμόζεται ως μέρος της διαδικασίας παραγωγής. Σε αυτήν περιλαμβάνονται η συσκευασία παρουσίασης, η συσκευασία εμπορικής διανομής και η ερμητική σφράγιση που λαμβάνουν χώρα αμέσως μετά την ολοκλήρωση της διαδικασίας παραγωγής.

**Συσκευασία μεταφοράς**

Ως συσκευασία μεταφοράς θεωρείται κάθε συσκευασία/ περιτύλιγμα που εφαρμόζεται για την παροχή προστασίας και για τη διασφάλιση της σταθερότητας των εμπορευμάτων κατά τη μεταφορά. Σε αυτήν περιλαμβάνονται το περιτύλιγμα παλετών και τα προστατευτικά πλαστικά που εφαρμόζονται μετά την ολοκλήρωση της παραγωγικής διαδικασίας και πριν από τη φόρτωση.

**Αποτυχία απεντόμωσης**

Οι αποστολές θα ελέγχονται κατά την άφιξη και οι αποτυχίες λόγω κακής εφαρμογής απεντομώσεων θα οδηγήσουν σε καθυστερήσεις, έξοδα, επανάληψη των απεντομώσεων ή απαγόρευση της εκφόρτωσης, ή εκ νέου αποστολή και αναστολή της συνεργασίας με τους παρόχους απεντομώσεων. Η αναστολή θα επηρεάσει τις αποστολές υπό μεταφορά.



|  |  |  |
| --- | --- | --- |
| Αυστραλία 1800 900 090 ή +61 3 8318 6700 (εκτός Αυστραλίας) NZ 0800 00 83 33 (μόνο NZ) ή +64 4 830 1574 (εκτός NZ) | [agriculture.gov.au/bmsb](https://www.agriculture.gov.au/import/before/brown-marmorated-stink-bugs)[biosecurity.govt.nz/bmsbrequirements](https://www.biosecurity.govt.nz/importing/vehicles-and-machinery/requirement-documents-for-importing-vehicles-machinery-or-parts/brown-marmorated-stink-bug-requirements/)Facebook: [Australian Biosecurity](https://www.facebook.com/australianbiosec/) / [MPIgovtnz](https://www.facebook.com/MPIgovtnz) Twitter: @[DeptAgNews](https://twitter.com/DeptAgNews) / [@MPI\_NZ](https://twitter.com/MPI_NZ) | BIO4074\_0919 |